CELEX: 62016CN0617
Language: el
Date: 2016-11-28 00:00:00
Title: Υπόθεση C-617/16: Αίτηση προδικαστικής αποφάσεως, την οποία υπέβαλε το Corte suprema di cassazione (Ιταλία) στις 28 Νοεμβρίου 2016 — Presidenza del Consiglio dei Ministri κ.λπ. κατά Giovanna Castellano κ.λπ.

27.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 63/16
            
         Αίτηση προδικαστικής αποφάσεως, την οποία υπέβαλε το Corte suprema di cassazione (Ιταλία) στις 28 Νοεμβρίου 2016 — Presidenza del Consiglio dei Ministri κ.λπ. κατά Giovanna Castellano κ.λπ.
   (Υπόθεση C-617/16)
   (2017/C 063/23)
   Γλώσσα διαδικασίας: η ιταλική
   
      Αιτούν δικαστήριο
   
   Corte suprema di cassazione
   
      Διάδικοι στην υπόθεση της κύριας δίκης
   
   
      Αναιρεσείουσα: Presidenza del Consiglio dei Ministri
   
      Αναιρεσίβλητοι και ασκήσαντες αντίθετη αναίρεση: Giovanna Castellano, Maria Concetta Pandolfo, Antonio Marletta, Vito Mannino, Olga Gagliardo, Emilio Nardi, Maria Catania, Massimo Gallucci, Giovanna Pischedda, Giambattista Gagliardo
   
      Προδικαστικά ερωτήματα
   
   
               1)
            
            
               Έχει η οδηγία 82/76/ΕΟΚ (1), με την οποία τροποποιήθηκαν οι οδηγίες 75/362/ΕΟΚ (2) και 75/363/ΕΟΚ (3), την έννοια ότι εμπίπτει στο πεδίο εφαρμογής της και η εκπαίδευση ειδικευμένων ιατρών, τόσο πλήρους όσο και μερικής απασχολήσεως, η οποία είχε ήδη αρχίσει και συνεχίστηκε μετά την 31η Δεκεμβρίου 1982, προθεσμία που είχε ταχθεί στα κράτη μέλη, κατά το άρθρο 16 της οδηγίας 82/76/ΕΟΚ, για τη θέσπιση των αναγκαίων μέτρων για τη συμμόρφωσή τους προς την οδηγία;
               Σε περίπτωση καταφατικής απαντήσεως στο πρώτο ερώτημα:
            
         
               2)
            
            
               Έχει το κείμενο που προστέθηκε ως παράρτημα στην οδηγία 75/363/ΕΟΚ «περί συντονισμού» με το άρθρο 13 της οδηγίας 82/76/ΕΟΚ, με την οποία τροποποιήθηκαν οι οδηγίες 75/362/ΕΟΚ και 75/363/ΕΟΚ, την έννοια ότι, όσον αφορά τα προγράμματα εκπαιδεύσεως προς απόκτηση ειδικότητας, τα οποία είχαν ήδη αρχίσει την 31η Δεκεμβρίου 1982, η ύπαρξη της υποχρεώσεως καταβολής προσήκουσας αμοιβής στους ειδικευόμενους ιατρούς εξαρτάται από την εκπλήρωση της υποχρεώσεως αναδιοργανώσεως των προγραμμάτων εκπαιδεύσεως ή, άλλως, από την τήρηση των απαιτήσεων των ανωτέρω οδηγιών;
            
         
               3)
            
            
               Υφίσταται υποχρέωση καταβολής προσήκουσας αμοιβής στους ιατρούς, που απέκτησαν ειδικότητες παρακολουθώντας εκπαιδευτικά μαθήματα που είχαν ήδη αρχίσει, αλλά δεν είχαν ολοκληρωθεί την 1η Ιανουαρίου 1983, για όλη τη διάρκεια των μαθημάτων ή μόνο για το διάστημα μετά την 31η Δεκεμβρίου 1982 και υπό ποιες προϋποθέσεις;
            
         
      (1)  Οδηγία 82/76/EOK του Συμβουλίου, της 26ης Ιανουαρίου 1982, περί τροποποιήσεως της οδηγίας 75/362/EOK περί αμοιβαίας αναγνωρίσεως των διπλωμάτων, πιστοποιητικών και άλλων τίτλων ιατρικής, και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως και του δικαιώματος της ελεύθερης παροχής υπηρεσιών, καθώς και της οδηγίας 75/363/EOK περί του συντονισμού των νομοθετικών, κανονιστικών και διοικητικών διατάξεων που αφορούν τις δραστηριότητες των ιατρών (ΕΕ L 43, σ. 21).
   
      (2)  Οδηγία 75/362/ΕΟΚ του Συμβουλίου, της 16ης Ιουνίου 1975, περί αμοιβαίας αναγνωρίσεως των διπλωμάτων πιστοποιητικών και άλλων τίτλων ιατρικής και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως και του δικαιώματος της ελεύθερης παροχής υπηρεσιών (ΕΕ ειδ. έκδ. 06/001, σ. 196).
   
      (3)  Οδηγία 75/363/ΕΟΚ του Συμβουλίου της 16ης Ιουνίου 1975 περί του συντονισμού των νομοθετικών κανονιστικών και διοικητικών διατάξεων που αφορούν τις δραστηριότητες των ιατρών (ΕΕ ειδ. έκδ. 06/001, σ. 209).